Ο **Πάρης (Παρασκευάς) Ανδράλας** (γεν. 2 Δεκεμβρίου 1978) είναι πρώην Έλληνας ποδοσφαιριστής από τον Πειραιά και νυν προπονητής. Έχει ύψος 1,79μ. και αγωνιζόταν ως αμυντικός και αμυντικό χαφ.

Διακρινόταν για τη σταθερότητα και τη συνέπεια του παιχνιδιού του γι' αυτό καθιερώθηκε σε όλες τις ομάδες που έπαιξε κατά καιρούς.

Καριέρα
-------

### Ποδοσφαιρική καριέρα

Ξεκίνησε επαγγελματικά το ποδόσφαιρο στην Προοδευτική, η οποία τον απέκτησε το 1995 από την Πειραϊκή. Με τη φανέλα της Προοδευτικής έκανε ντεμπούτο στα πρωταθλήματα της Β' Εθνικής και Α' Εθνικής κατηγορίας και αγωνίστηκε μέχρι και το 2004. Στη συνέχεια μεταπήδησε στον ΠΑΟΚ, με τη φανέλα του οποίου αγωνίστηκε για ενάμισι χρόνο. Ακολούθως, τον Ιανουάριο του 2006 πήρε μεταγραφή στο Λεβαδειακό, με τον οποίο αγωνίστηκε για τρεισήμισι χρόνια. Το 2009 μεταπήδησε στον ΠΑΣ Γιάννενα, με τον οποίο πήρε τον τίτλο της Β΄ Εθνικής το 2011. Το 2012 μεταγράφηκε στον Πανιώνιο στον οποίο έπαιξε για ένα χρόνο και αποτέλεσε ο τελευταίος σύλλογος της καριέρας του που αγωνίστηκε στην Α' Εθνική.

Στη συνέχεια, το 2013 μεταγράφηκε στον Αχαρναϊκό και τον Ιανουάριο του 2014, στο β' μισό της χρονιάς 2013-14, μεταγράφηκε σαν ελεύθερος στη Θύελλα Ραφήνας, με την οποία ολοκλήρωσε και την εν λόγω χρονιά. Τον Ιούνιο του ίδιου έτους μεταγράφηκε στον Διαγόρα Ρόδου με τον οποίο αγωνίστηκε τη χρονιά 2014-15 και τον Μάϊο του 2015 επέστρεψε στην Προοδευτική, με τη φανέλα της οποίας αγωνίστηκε στην Α' Ε.Π.Σ. Πειραιά, κάνοντας σύνολο 18 συμμετοχές (14 στο πρωτάθλημα και 4 στο Κύπελλο Πειραιά) μέχρι τον Ιανουάριο του 2016, που αποδεσμεύτηκε από την ομάδα και ακολούθως σταμάτησε την ποδοσφαιρική καριέρα του.

### Μετά το ποδόσφαιρο

Στα τέλη του Ιουνίου του 2016 και έχοντας πλέον αποσυρθεί από την ενεργό δράση ως ποδοσφαιριστής, ανέλαβε ως προπονητής το εφηβικό τμήμα της Προοδευτικής και παράλληλα υπεύθυνος των ακαδημιών. Τον Οκτώβριο του ίδιου έτους ανέλαβε προπονητής της πρώτης ομάδας των «βυσσινί» στη Γ΄ Εθνική, με βοηθό του τον πρώην ποδοσφαιριστή και άλλοτε συμπαίκτη του στην Προοδευτική, Βασίλη Σπέρτο. Στην Προοδευτική εργάστηκε ένα εξάμηνο, μέχρι τον Απρίλιο του 2017 και υπό την τεχνική του ηγεσία η ομάδα πραγματοποίησε αξιόλογη πορεία. Το καλοκαίρι του 2017 ανέλαβε την τεχνική ηγεσία του Α.Σ. Ρόδος, όπου και εργάστηκε μέχρι τον Δεκέμβριο. Τον Ιανουάριο του 2018 ανέλαβε την τεχνική ηγεσία του Φωστήρα Ταύρου, και τον Οκτώβριο του ίδιου έτους την τεχνική ηγεσία του Αστέρα Ιτέας.

Το καλοκαίρι του 2019 ανέλαβε την τεχνική ηγεσία του Αιολικού Μυτιλήνης, από τον οποίο όμως αποχώρησε μέσα σε σύντομο χρονικό διάστημα. Τον Σεπτέμβριο ανέλαβε εκ νέου τον Αστέρα Ιτέας, ενώ λίγους μήνες αργότερα και συγκεκριμένα τον Δεκέμβριο, αποχώρησε από την ομάδα της Ιτέας και ακολούθως ανέλαβε εκ νέου την τεχνική ηγεσία του Φωστήρα. Στην ομάδα του Ταύρου εργάστηκε έως και τον Οκτώβριο του 2020 και τον Δεκέμβριο του ίδιου έτους, προσλήφθηκε στη θέση του βοηθού προπονητή στον Π.Α.Σ. Λαμία, ως βοηθός του Μιχάλη Γρηγορίου, όπου και εργάστηκε έως τον Μάρτιο του 2022.

Το καλοκαίρι του ίδιου έτους ανέλαβε την τεχνική ηγεσία του Διαγόρα Ρόδου στην Σούπερ Λιγκ 2, αποχωρώντας από τη Ροδιακή ομάδα τον Φεβρουάριο του 2023. Τον Μάιο του ίδιου έτους ανέλαβε την τεχνική ηγεσία της Προοδευτικής στη Σούπερ Λιγκ 2.

Τίτλοι
------

* Πρωτάθλημα Β΄ Εθνικής: 2010-11 (δευτεραθλητής άνοδος).

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά σεζόν 2009-10
* Στατιστικά σεζόν 2010-11 Αρχειοθετήθηκε 2011-05-14 στο Wayback Machine..
* Στατιστικά σεζόν 2011-12 Αρχειοθετήθηκε 2012-05-02 στο Wayback Machine..
* Στατιστικά σεζόν 2012-13 Αρχειοθετήθηκε 2013-01-23 στο Wayback Machine.

Παραπομπές
----------

1. ↑  ΛΕΒΑΔΕΙΑΚΟΣ: «Βοιωτός» ο Ανδράλας sport-fm.gr
2. ↑  Στον Λεβαδειακό ο Ανδράλας που αποδεσμεύτηκε από τον ΠΑΟΚ, όπως και ο Κουτσόπουλος in.gr
3. ↑  ΓΙΑΝΝΙΝΑ: Ο ΜΕΤΑΓΡΑΦΙΚΟΣ ΠΥΡΕΤΟΣ ΑΝΕΒΑΙΝΕΙ Έκλεισε Ελευθερόπουλο, Ανδράλα tanea.gr
4. ↑  Στον Πανιώνιο ο Ανδράλας, sport24.gr
5. ↑  ΑΠΟΚΛΕΙΣΤΙΚΟ: Ο ΠΑΡΗΣ ΑΝΔΡΑΛΑΣ Η ΝΕΑ ΜΕΤΑΓΡΑΦΗ ΣΤΟΝ ΑΧΑΡΝΑΪΚΟ! Αρχειοθετήθηκε 2013-07-19 στο Wayback Machine. acharnorama.gr
6. ↑  Στη Θύελλα Ραφήνας ο Ανδράλας![*νεκρός σύνδεσμος*], grandsport.gr
7. ↑  Μεταγραφές εκτός Ρόδου, 12sports.gr
8. ↑  Επέστρεψε στην Προοδευτική ο Ανδράλας[*νεκρός σύνδεσμος*], mynews.gr
9. ↑  Στατιστικά Πάρη Ανδράλα με την Προοδευτική το 2015-16 στην ΕΠΣ Πειραιά, epspeir.gr
10. ↑  Υπεύθυνος ακαδημιών της Προοδευτικής ο Ανδράλας, pamebala.gr
11. ↑  Αναλαμβάνουν Ανδράλας, Σπέρτος στην Προοδευτική, stoplekto.gr
12. ↑  Παραιτήθηκε ο Ανδράλας[*νεκρός σύνδεσμος*], liganews.gr
13. ↑  Ανέλαβε τη Ρόδο ο Ανδράλας, sdna.gr
14. ↑  dimokratiki.gr
15. ↑  Ανδράλας ο εκλεκτός στον "Φονέα", stoplekto.gr
16. ↑  Την πρόσληψη του Πάρη Ανδράλα στην τεχνική ηγεσία ανακοίνωσε η διοίκηση του Αστέρα Ιτέας, agiathimia.com
17. ↑  Και επίσημα νέος προπονητής του Αιολικού ο Πάρης Ανδράλας και 3 μεταγραφές, sportlesvos.gr
18. ↑  Νέος προπονητής ο…πρώην Πάρης Ανδράλας, sportsup.gr
19. ↑  Επέστρεψε και ανανέωσε ο Ανδράλας στον Αστέρα Ιτέας!, mikriliga.com
20. ↑  «orafok.gr». Αρχειοθετήθηκε από το πρωτότυπο στις 14 Αυγούστου 2020. Ανακτήθηκε στις 25 Δεκεμβρίου 2019.
21. ↑  Τα κλειδιά στον Πάρη Ανδράλα, sportsup.gr
22. ↑  Φωστήρας – Νέος τεχνικός ο Ανδράλας, stoplekto.gr
23. ↑  Επιστροφή Πάρη Ανδράλα στη Στερεά Ελλάδα, starsports.gr
24. ↑  Διαγόρας: Τέλος από την τεχνική ηγεσία ο Ανδράλας, novasports.gr
25. ↑  Επίσημο: Ο Ανδράλας ανέλαβε την Προοδευτική, fosonline.gr